499.20 REGOLAMENTI DWAR L-ASSENJAR TA’ SLOTS FL-AJRU PORT L-AVVIŻ LEGALI 300 ta’ l-2001, kif emendat bl-Avviż Legali 411 ta’ l-2007. L-AVVIŻ LEGALI 300 ta’ l-2001, kif emendat bl-Avviż Legali 411 ta’ l-2007. 1. It-titolu ta’ dawn ir-regolamenti hu Regolamenti dwar l-Assenjar ta’ Slots fl-Ajruport. Tifsir. 2. F’dawn ir-regolamenti, kemm l-darba r-rabta tal-kliem ma teħtieġx xort’oħra: " ajruport" tfisser l-Ajruport Internazjonali ta’ Malta; għandu jkollha ukoll it-tisfira kif mogħti lill-kelma "aerodrome" fl-artikolu 2 ta’ l-Air Navigation Order, u t-tifsira kif mogħti lill-kelma S.L.499.09 Kap. 405. " ajruport" fl-artikolu 2 ta’ l-Att dwar is-Sigurtà fl-Ajruportijiet u l-Avjazzjoni Ċivili; " Direttur " tfisser id-Direttur ta’ l-Avjazzjoni Ċivili u, sal-limitu ta’ l-awtorit? mogħtija, dik il-persuna hekk awtorizzata minnu; "IATA " tfisser l-International Air Transport Association; " l-akbar trasportatur ta’ l-ajru bażat f’Malta " tfisser it-trasportatur ta’ l-ajru reġistrat f’Malta li jġorr l-akbar numru ta’ passiġġieri fis-sena minn ulejn Malta; " Operatur ta’ l-ajruport " , inkonnessjoni ma’ ajruport, tfisser dik il-persuna li għandha f’dak iż-żmien l-amministrazzjoni ta’ dak l-ajruport; "skedar ta’ l-ajruplani " tfisser l-assenjar ta’ slots; "slot" tfisser il-ħin skedat tal-wasla u tat-tluq disponibbli jew assenjati għall-moviment ta’ ajruplan f’data speċifikata f’ajruport li għalih japplikaw dawn ir-regolamenti; " trasportatur ta’ l-ajru " tfisser kull persuna, kemm fiżika jew ġuridika irrispettivament minn nazzjonalità tagħha, post ta’ residenza normali, post prinċipali ta’ negozju, post ta’ fejn ġiet inkorporata jew ta’ amministrazzjoni, li tħaddem ajruplani, irrispettivament mill-pajjiż tar-reġistrazzjoni tagħhom, fuq bażi kummerċjali bl-iskop ta’ ġarr ta’ passiġġieri, merkanzija u posta. 3. (1) Għandu jiġi maħtur ko-ordinatur ta’ l-iskedar skond il-proċedura segwenti: l-Operatur ta’ l-ajruport, wara li jkun ikkonsulta mat-trasportaturi ta’ l-ajru li jużaw l-ajruport regolarment, għandu jissottometti lid-Direttur għall-approvazzjoni tiegħu jew mod ieħor bil-miktub, lista ta’ mhux aktar minn tliet persuni li għandhom konoxxenza u esperjenza fil-qasam ta’ l-iskedar ta’ ajruplani; fil-każ li d-Direttur japprova aktar minn persuna waħda, l-Operatur ta’ l-ajruport jista’ jaħtar il-persuna ta’ l-għa/la tiegħu. (2) Il-ko-ordinatur ta’ l-iskedar għandu jżomm il-kariga tiegħu għal-perjodu ta’ erba’ snin, liema perjodu jista jiġi mġedded għal darba oħra. (3) L-Operatur ta’ l-ajruport u d-Direttur għandhom flimkien is-setgħa li jkeċċu lill-ko-ordinatur ta’ l-iskedar jekk dan jonqos xjentement li josserva d-dmirijiet tiegħu taħt is-subregolament (5)). (4) Il-ko-ordinatur ta’ l-iskedar huwa responsabbli waħdu għall-iskedar tas-slots. Hu jista’ jikkonsulta mal-Kumitat ta’ l-Iskedar ta’ l-Ajruport fuq l-iskedar tas-slots, u, mingħajr ħsara għad-disposizzjonijiet tar-regolament 6, id-deċiżjoni tiegħu tkun finali. (5) Fl-eżerċizzju tad-dmirijiet tiegħu, il-ko-ordinatur ta’ l-iskedar għandu: (a) jaġixxi b’mod indipendenti, newtrali, imparzjali u trasparenti; (b) jiżgura li l-ħtiġiet tat-trasportaturi ta’ l-ajru jiġu sodisfatti; (ċ) jiżgura li l-ajruplani, il-passiġġieri, il-merkanzija u l-posta jiġu trattati bl-aktar mod effiċjenti u mingħajr dewmien; (d) jżomm taħt skrutinju l-użu tas-slots; u (e) jipparteċipa, kif ikun hemm bżonn, fil-konferenzi ta’ l-iskedar tat-trasportaturi ta’ l-ajru jew ta’ l-organizzazzjonijiet internazzjonali li jirrapreżentawhom. (6) Il-ko-ordinatur ta’ l-iskedar għandu s-setgħa li jitlob kwalunkwe informazzjoni li jista’ jkollu bżonn mingħand trasportatur ta’ l-ajru sabiex ikun jista’ jwettaq ir-responsabbilitajiet tiegħu ta’ l-skedar. (7) It-trasportaturi ta’ l-ajru li jaħdmu jew li għandhom ħsieb li jaħdmu fl-ajruport għandhom jipprovdu lill-ko-ordinatur ta’ l-iskedar dik l-informazzjoni li tista’ tiġi mitluba skond is-sub regolament (6). (8) Il-ko-ordinatur ta’ l-iskedar għandu, fuq talba u fi żmien raġjonevoli, jqiegħed għad-disposizjoni u għall-eżami ta’ l-Operatur ta’ l-ajruport, tad-Direttur u tat-trasportaturi ta’ l-ajru l-informazjoni li ġejja: (a) l-islotsstoriċi, b’mod kronoloġiku, ta’ kull trasportatur ta’ l-ajru fl-ajruport; (b) l-islots mitluba (talbiet inizjali) mit-trasportaturi ta’ l-ajru kollha u b’mod kronoloġiku; (ċ) l-islots kollha assenjati u talbiet għal slots li għadhom ma ġewx assenjati, elenkati individwalment f’lista b’mod kronoloġiku skond it-trasportaturi ta’ l-ajru, għat-trasportaturi ta’ l-ajru kollha; (d) l-islots li jkunu għadhom disponibbli; u (e) id-dettalji kollha fuq il-kriterji użati għall-assenjar tas-slots. (9) L-informazzjoni msemmija fis-sub regolament (8) għandha tiġi magħmulha disponibbli, jekk ma tkunx notifikata mod ieħor, l-aktar tard fil-ħin tal-konferenzi ta’ l-iskedar relevanti u skond kif xieraq waqt u wara dawn il-konferenzi. 4. (1) Għandu jiġi mwaqqaf Kumitat ta’ l-Iskedar ta’ l-Ajruport, hawnhekk iżjed ’l quddiem imsejjaħ "il-Kumitat", u dan għandu jkun kompost minn: (a) ir-rappreżentant ta’ l-Operatur ta’ l-Ajruport, li jkun il-President; (b) rappreżentant tat-trasportaturi ta’ l-ajru li mhumiex reġistrati f’Malta jew rappreżentanti ta’ xi organizzazzjoni tagħhom; (ċ) id-Direttur jew ir-rappreżentant tiegħu; (d) persuna nominata mill-provditur tas-servizzi tal-kontroll tat-traffiku ta’ l-ajru; (e) rappreżentant ta’ l-akbar trasportatur ta’ l-ajru bażat f’Malta; u (f) rappreżentant ta’ l-aġenti ta’ groundhandling, salv li dak ir-rappreżentant m’għandux jirrapreżenta persuna li diġà hira ppreżentata b’xi mod bis-saħħa tal-paragrafi), it-tnejn magħdudin. (2) Ix-xogħolijiet tal-Kumitat ikunu li:(a) jirrevedi fuq bażi regolari il-possibilitajiet li tiżdied il-kapaċit? tat-traffiku ta’ l-ajru; (b) jirrevedi u jirrakkomanda miljoramenti fil-kondizzjonijiet tat-traffiku ta’ l-ajru li jeżistu fl-ajruport; (ċ) jaddotta u jirrevedi fuq bażi regolari sett ta’ linji gwida fuq l-assenjar tas-slots li fuqhom għandu jimxi il-ko-ordinatur ta’ l-iskedar u li għandhom jqisu l-kondizzjonijiet lokali; (d) jzomm rekord tas-slots assenjati; u (e) jisma’ u jiddetermina ilmenti fuq l-assenjar tas-slots kif provdut f’dawn ir-regolamenti. (3) Il-Kumitat għandu jiltaqa’ mill-anqas darbtejn fis-sena. Il-laqgħat għandhom jiġu msejħa mill-President. Il-President u membru wieħed ieħor jikkostitwixxu quorum. (4) Il-Kumitat għandu jiltaqa’ mingħajr dewmien kull meta jkun hemm bżonn li jiġi kkonsultat mill-ko-ordinatur ta’ l-iskedar. (5) Il-Kumitat għandu d-dritt jitlob lill-ko-ordinatur ta’ l-iskedar li jissottometti kull informazzjoni rilevanti li għandu fuq każ partikolari u li fuqu jkun ġie sottomessx ilment skond ir-regolament 6. (6) Il-ko-ordinatur ta’ l-iskedar u dak li jagħmel l-ilment għandu jkollhom id-dritt li jkunu preżenti waqt laqgħat tal-Kumitat għas-smigħ ta’ ilmenti sottomessi skond ir-regolament 6. 5. Dokumentazzjoni. Il-ko-ordinatur ta’ l-iskedaru il-Kumitat għandhom iżommu dokumentazzjoni bil-miktub ta’ kull korrispondenza, laqgħat u deċiżjonijiet rilevanti. 6. Ilmenti. Trasportatur ta’ l-ajru jista’ jissottometti ilment bil-miktub lill-Kumitat li għandu jinvestiga dak l-ilment u li jista’ jagħmel rakkomandazzjonijiet lill-ko-ordinatur ta’ l-iskedar biex jirrevedi jew ibiddel id-deċiżjonijiet tiegħu. 7. Reati. (1) Kull persuna li tonqos milli tipprovdi lill-ko-ordinatur ta’ l-iskedar jew lill-Kumitat dik l-informazzjoni rilevanti mitluba u fil-ħin speċifikat b’notifika bil-miktub tkun ħatja ta’ reat. (2) Kull persuna li xjentement tipprovdi informazzjoni falza lill-ko-ordinatur ta’ l-iskedar jew lill-Kumitat tkun ħatja ta’ reat. 8. Pieni. Emendat: A.L.411 ta’ l-2007. (1) Persuna li tikkommettireat skond ir-regolament 7(1) teħel, meta tinstab ħatja, multa ta’ mhux aktar minnelf, mija uerbgħa u sittineurou disgħa u sitt inċ enteżmu (1, 164.69), u, fil-kaz tat-tieni reat jew reat sussegwenti, multa ta’ mhux aktar minnelfejn, tliet mija u disgħa u għoxrin euro u sebgħa u tletin ċenteżmu (2, 329.37). (2) Persuna li tikkommettireat skond ir-regolament 7(2) teħel, meta tinstab ħatja, multa ta’ mhux aktar minnelfejn, tliet mija u disgħa u għoxrin euro u sebgħa u tletin ċenteżmu (2, 329.37) jew priġunerija għal żmien mhux iżjed minn sitt xhur, jew dik il-multa u l-priġunerija flimkien.